CELEX: 62019CA0490
Language: da
Date: 2020-12-17 00:00:00
Title: Sag C-490/19: Domstolens dom (Femte Afdeling) af 17. december 2020 — Syndicat interprofessionnel de défense du fromage Morbier mod Société Fromagère du Livradois SAS (anmodning om præjudiciel afgørelse fra Cour de cassation — Frankrig) [Præjudiciel forelæggelse – landbrug – beskyttelse af geografiske betegnelser og oprindelsesbetegnelser for landbrugsprodukter og levnedsmidler – forordning (EF) nr. 510/2006 – forordning (EU) nr. 1151/2012 – artikel 13, stk. 1, litra d) – praksis, der kan vildlede forbrugerne med hensyn til produktets oprindelse – gengivelse af den form eller det udseende, der kendetegner et produkt, hvis betegnelse er beskyttet – den beskyttede oprindelsesbetegnelse »Morbier«]

15.2.2021   
            
            
               DA
            
            
               Den Europæiske Unions Tidende
            
            
               C 53/13
            
         
      Domstolens dom (Femte Afdeling) af 17. december 2020 — Syndicat interprofessionnel de défense du fromage Morbier mod Société Fromagère du Livradois SAS (anmodning om præjudiciel afgørelse fra Cour de cassation — Frankrig)
      (Sag C-490/19) (1)
      
      (Præjudiciel forelæggelse - landbrug - beskyttelse af geografiske betegnelser og oprindelsesbetegnelser for landbrugsprodukter og levnedsmidler - forordning (EF) nr. 510/2006 - forordning (EU) nr. 1151/2012 - artikel 13, stk. 1, litra d) - praksis, der kan vildlede forbrugerne med hensyn til produktets oprindelse - gengivelse af den form eller det udseende, der kendetegner et produkt, hvis betegnelse er beskyttet - den beskyttede oprindelsesbetegnelse »Morbier«)
      (2021/C 53/15)
      Processprog: fransk
      
         Den forelæggende ret
      
      Cour de cassation
      
         Parter i hovedsagen
      
      
         Sagsøger: Syndicat interprofessionnel de défense du fromage Morbier
      
         Sagsøgt: Société Fromagère du Livradois SAS
      
         Konklusion
      
      
                  1)
               
               
                  Artikel 13, stk. 1, i henholdsvis Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer og i Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer skal fortolkes således, at disse bestemmelser ikke blot forbyder tredjemand at anvende en registreret betegnelse.
               
            
                  2)
               
               
                  Artikel 13, stk. 1, litra d), i henholdsvis forordning nr. 510/2006 og i forordning nr. 1151/2012 skal fortolkes således, at disse bestemmelser forbyder gengivelse af den form eller det udseende, der kendetegner et produkt, som er omfattet af en registreret betegnelse, når gengivelsen kan forlede forbrugeren til at tro, at det omhandlede produkt er omfattet af den omhandlede registrerede betegnelse. Det skal under hensyn til alle relevante faktorer i sagen undersøges, om gengivelsen vil kunne vildlede en almindeligt oplyst, rimeligt opmærksom og velunderrettet europæisk forbruger.
               
            
         (1)  EUT C 288 af 26.8.2019.